Doložka finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Odhad dopadov na verejné financie

	Návrh stratégie vzdelávania vo finančnej oblasti a manažmentu osobných financií nepredpokladá zvýšené požiadavky financií zo štátneho rozpočtu. 

2.	Odhad dopadov na obyvateľov, hospodárenie podnikateľskej sféry a iných právnických osôb

Očakáva sa, že predmetný návrh bude mať priamy dopad na obyvateľov Slovenskej republiky, zapracovaním Štandardu finančnej gramotnosti do výchovno-vzdelávacieho procesu formálneho aj neformálneho vzdelávania.

3.	Odhad dopadov na životné prostredie

	Návrh stratégie vzdelávania vo finančnej oblasti a manažmentu osobných financií nebude mať priamy ani nepriamy dopad na životné prostredie Slovenskej republiky.

4.	Odhad dopadov na zamestnanosť

Predmetný návrh nemá dopad na zamestnanosť.

5.	Predpokladaný vplyv na podnikateľské prostredie

Je veľká pravdepodobnosť, že zvyšovaním finančnej gramotnosti obyvateľstva možno očakávať v strednodobom časovom horizonte pozitívny dopad na vyššiu úroveň a zvýšený objem finančných služieb, ktorá sa vytvorí vzájomným vzťahom gramotnejšieho klienta a zodpovedného poskytovateľa služieb vo všetkých sektoroch finančného trhu.